शैतान जाग रहा है।
पर कोई ऐसा है जो उससे मुकाबला करने में सक्षम है।
-इसके बाद कहाँ जाना है? -टू रिवर्स।
वहाँ चार टवीरेन की उड़ती ख़बर सुनी है, सब उसी उम्र के।
नाइनीव को लगता है कि उसके साथ काम करूँगी तो हवा को सुन सकती हूँ।
विज़्डम की ज़िंदगी साथ में अकेलापन लेकर आती है।
तुमसे प्यार करता हूँ।
मैं जानती हूँ।
वह सुनाई दिया?
कुछ... ग़लत लगता है।
आप यहाँ आईं, और अगले ही दिन यह तबाही मची।
वे यहाँ उसी कारण से आए थे जिससे मैं आई हूँ।
ड्रैगन ने फिर से जन्म लिया है।
और वह तुममें से एक है।
हमें फ़ौरन निकलना होगा।
लॉर्ड कप्तान की तरफ़ से।
आज आपकी जीत के लिए।
सदैव स्वर्गीय ज्योति की राह पर चलें, हुकुम।
कभी यह खाकर देखा है?
इस पकवान में एक ख़ास क्रूरता है।
क्योंकि जो स्वाद है वह केवल पक्षी से नहीं आता है,
उसकी हड्डियाँ, चोंच और पाँव मुँह के भीतरी भाग को काट देते हैं।
इतना नहीं कि दर्द हो, बस इतना कि ख़ून बहे।
डरो मत, लड़की।
एक आइज़ सेडाई को भलीभाँति पता होना चाहिए
कि कभी-कभी दया का एकमात्र रास्ता... क्रूरता होती है।
द व्हील ऑफ़ टाइम
और कितना समय है?
ज़्यादा नहीं।
फिर हमें जल्दी आगे बढ़ना होगा।
लगाम खींचो।
नगर पास में ही है। पर दीवारों के भीतर आसरा लेना अच्छा ख़्याल रहेगा।
दीवारें ट्रॉलक को नहीं रोक सकतीं। वे केवल गहरे पानी से डरते हैं।
तभी उनसे पेशाब जैसी बू आती है।
आपने मुझे जगा दिया।
-हमें फ़ौरन टैरन नदी को पार करना होगा। -बेशक, मोहतरमा।
मेरा बेटा जल्द ही आता होगा और फिर हम...
नदी पार करने के बाद इसका दोगुना मिलेगा।
मेरा बात साफ़ समझ नहीं आई?
लगता है आपको "न" सुनने की ज़्यादा आदत नहीं है।
बिल्कुल नहीं।
आ जाओ। जल्दी करो।
वे क्या हैं?
शैतान के सेवक। फ़ेड की सवारी करने वाले।
एक फ़ेड ट्रॉलक से कई चीज़ें करवा सकता है,
पर वे इस नदी को पार नहीं करेंगे। चलो। सुरक्षित दूसरे नगर पहुँचा देंगे।
क्या? नहीं। हरगिज़ नहीं! मेरा परिवार।
-अब वापस नहीं जा सकते। -मेरा बेटा रास्ते में है।
वह पहुँचता ही होगा। मेरी मदद करो। हम उसे छोड़कर नहीं जा सकते।
वापस गए, तो उन्हें हमारे पीछे आने का रास्ता दोगे। इसकी इजाज़त नहीं दे सकती।
नहीं! वह मेरे बेटे को इस पार लाने का इकलौता साधन है।
व्हाइटक्लोक सही कहते हैं।
-तुम आइज़ सेडाई बेरहम होती हो! -रुक जाओ!
मत कूदो!
बचाओ!
-हमें उसकी मदद करनी चाहिए। वह... -वह डूब गया।
वे इससे धीमे होंगे, रुकेंगे नहीं।
अगले पारगमन तक उनसे पीछे छुड़ा सकते हैं,
पर हमें जल्दी आगे बढ़ना होगा।
-चलो। -आओ। चलो।
उनसे पीछा छूट गया।
चलो। आराम करने का ठिकाना ढूँढ़ते हैं।
तुम सब सावधान रहना।
इस दुनिया में ट्रॉलक से भी ज़्यादा ख़तरनाक चीज़ें हैं।
इन्हें अपनी ताकत चाहिए।
तुम्हें भी।
सोचो अगर नाइनीव यहाँ होती।
वह हर लम्हा आइज़ सेडाई के साथ बहस करते हुए बिताती।
म्वारेन का जीना दूभर कर देती।
मैंने देखा था।
नाइनीव को ले जाते हुए।
उन राक्षसों में से एक ने उसे उठाकर ऐसे फेंका, मानो वह कुछ न हो।
जितनी जल्दी वह सब हुआ,
उसे यकीनन कुछ महसूस नहीं हुआ होगा।
हमें एक योजना की ज़रूरत है।
म्वारेन ने उस केवट के साथ जो किया। अगर हममें से किसी ने हद पार की तो?
अगर वह सही कह रही हो तो?
अगर हम में से एक पुनर्जीवित ड्रैगन हुआ,
आज तक का सबसे ताकतवर एकल शक्ति का संचालक?
म्वारेन ने कहा था कि ट्रॉलक हमारे लिए आए। जब हम निकले, तो वे पीछे आए।
ए, चलो भी। कौन जाने कि क्या सच है?
कहा जाता है कि पिछले ड्रैगन ने दुनिया को तबाह किया, पर अगला वाला उसे बचाएगा।
मैंने सुना था कि ड्रैगन के पंख होंगे।
तुम सबको देखकर तो मुझे पंख नहीं दिखाई दे रहे।
ड्रैगन के बारे में जो सुना है वह भूल जाओ।
उस पुरुष या महिला में ये सब गुण होंगे, और नहीं भी।
अब सो जाओ। तुम्हें ज़रूरत पड़ेगी। हम भोर होते ही निकलेंगे।
घबराओ मत।
आओ। बैठो।
क्या आप उस केवट की तरह हमें भी मार देंगी?
तीन शपथ के बारे में क्या जानती हो?
सफ़ेद मीनार पर आर्टर हॉकविंग की घेराबंदी को
ख़त्म करने के लिए आइज़ सेडाई द्वारा ली गई शपथ।
और वे क्या हैं?
-न मारो, न झूठ बोलो। -सही शब्द?
शब्द अहम होते हैं, और उनके उपयोग का तरीका अहम होता है।
मुझे नहीं पता।
पहली शपथ, ऐसा कोई शब्द न बोलना जो सत्य नहीं हो।
दूसरी शपथ, ऐसा कोई शस्त्र न बनाना जिससे एक व्यक्ति दूसरे को मार सके।
तीसरी शपथ, एकल शक्ति को हथियार के रूप में कभी इस्तेमाल न करना,
सिवाय अपने जीवन के अंतिम बचाव के रूप में,
या अपने वॉर्डर या किसी और आइज़ सेडाई के बचाव के लिए।
ये तीन शपथ स्वयं एकल शक्ति से बंधी हैं।
ऐसा नहीं कि हम इन्हें तोड़ते नहीं हैं। हम इन्हें तोड़ ही नहीं सकते।
मैंने उस केवट को नहीं मारा।
उसने अपना जीवन ख़ुद ही व्यर्थ गँवा दिया।
वह अपने परिवार तक पहुँचना चाहता था।
अगर मैंने उसे नाव लेकर नदी पार करने दिया होता,
तो क्या हुआ होता?
-ट्रॉलक उसे मार डालते। -हाँ। और फिर?
-वे हमारे पीछे आते। -बिल्कुल सही।
तुम्हारे अंदर की शक्ति तुम्हारी ताकत का सबसे छोटा अंश है।
तुम्हारी मनोस्थिति और किस तरह उसे उपयोग करती हो
वह आगे आने वाली जंग में कहीं ज़्यादा मायने रखेगी।
-मेरे अंदर की शक्ति? -उसे क्या बुलाती हो?
मौसम का अनुमान लगाने का जो हुनर विज़्डम में होता है।
मैं हवा को सुनती हूँ।
दुनिया भर में औरतें इसे अलग नाम से पुकारती हैं।
लेकिन वह एक ही चीज़ है।
वह हम सबके लिए एक ही चीज़ है।
एक चीज़। एकल शक्ति।
और तुम्हारी और मेरी जैसी औरतें,
हम भाग्यशाली हैं जो इसे छू सकती हैं।
-मैं कोई आइज़ सेडाई नहीं हूँ। -पर हो सकती हो।
चाहो या न चाहो, स्रोत को छूने की कला सीख जाओगी।
इस पत्थर को देखो।
इसकी सतह को देखो।
यह नदी के पानी की तरह साफ़ और अपारदर्शी है।
कल्पना करो कि तुम उस पानी में बह रही हो।
जैसे-जैसे पानी बहता है, उसे तुम्हें भी साथ बहाने दो।
कोई विचार नहीं। ख़ुद को बहने दो।
सारे विचार मन से निकाल दो।
कोई जंगल नहीं हैं। न भूख है, न थकावट।
केवल यह पत्थर है और बहते पानी का शोर।
उसे तुम्हें बहाने दो।
ख़ुद को उसके हवाले कर दो। बहती रहो।
बहती रहो।
मुझे लगा...
मुझे लगा कि मैंने कुछ महसूस किया, पर...
पहले दो? वे मेरे थे।
आख़िरी वाला? वह तुम्हारा था, केवल तुम्हारा।
तुम हवा को नहीं सुनती, एग्वेन।
हवा तुम्हें सुनती है।
-माफ़ करना, मैं... -कोई नहीं।
मैं बस...
मैं यहाँ अकेले रहने के लिए आया था।
-एग्वेन, मैं... -कोई बात नहीं।
मैं समझती हूँ।
पेरिन!
पेरिन।
तुम ठीक हो?
तुम्हें लगता है हम कभी वापस जाएँगे?
घर?
नहीं।
-कैसे... -तुमने भी उन्हें देखा?
पर वह तो एक सपना था।
क्या यह आपने किया?
क्या आपने इसे हमारे सपनों में डाला?
यह किसने देखा?
किसने? तुम सब ने?
-क्या देखा? -चमगादड़।
हवा में बीचोंबीच उड़ते हुए, इनकी गर्दन टूट गईं।
मानो ये किसी के हाथ में हों।
टूटने की आवाज़ महसूस हुई।
तुम्हारे सपने में कोई था?
किसी ने तुमसे बात की?
एक आदमी था। उसकी आँखों में अंगारे थे।
लेकिन वह कुछ बोला नहीं।
अगर यह दोबारा हो, तो फ़ौरन मुझे बताना।
सपनों में शक्ति होती है।
अंदाज़े से कहीं ज़्यादा।
-इसका क्या मतलब है? -चलो।
-घोड़ों ने आराम कर लिया है। -नहीं!
हम कहाँ जा रहे हैं?
पूरब की ओर। व्हाइटब्रिज में नदी पार करने वाले पुल की ओर।
-और फिर? -और फिर, सफ़ेद मीनार जाएँगे।
-मैं यह बता चुकी हूँ। -और फिर क्या?
हम आप पर भरोसा क्यों करें?
शायद वहाँ एग्वेन के लिए जगह हो।
पर सफ़ेद मीनार में मर्द क्या करेंगे?
आइज़ सेडाई के नौकर बनने के अलावा क्या काम होगा?
तो जहाँ मन करे वहाँ जाओ।
ऐसा क्यों लगता है कि आप मुझे वह भी नहीं करने देंगी?
मेरे पास न तो धीरज बचा है... और न ही समय।
चलो, उसे भी गुस्सा दिला दिया।
अब ख़ुश हो?
जो सही लगे वह करो।
एक बार बातचीत हुई।
एक बार बातचीत हुई और तुम उसकी तरफ़ हो गई?
उसने तुमसे कल रात क्या वादा किया?
कि तुम वह ड्रैगन हो?
वाकई लगता है कि जो हमारे पीछे पड़ा है वह उससे बेहतर है?
बेशक यही लगता है।
उन राक्षसों ने नाइनीव और लेयला को मार डाला, और हमारे आधे प्रियजनों को।
म्वारेन ने बस हमारी हिफ़ाज़त की, हमें सुरक्षित रखने की कोशिश की।
देख नहीं रहे वह कितनी म्लान और कमज़ोर हो गई?
अपनी ताकत दाँव पर लगाकर एकल शक्ति के ज़रिए
हमारी ताकत बनाए रख रही है।
और तुम्हारे ज़िद्दीपन के बावजूद वह यह सब कर रही है।
मैं भी होती तो तुम्हें छोड़ जाती।
तुम यह कर चुकी हो।
गधे मत बनो।
हमारे पास बस एक-दूसरे का सहारा है।
तुम सही हो। म्वारेन के बारे में।
वह ये सब हमारे फ़ायदे के लिए नहीं कर रही।
उसने हमें किसी वजह से ज़िंदा रखा हुआ है,
और जैसे ही वह वजह ख़त्म हो जाएगी, हम भी नहीं बचेंगे।
तब तक के लिए, वह औरत आग के गोले फेंक सकती है,
तो यही बेहतर होगा कि उसे गुस्सा न दिलाएँ।
चल रहे हो?
व्हाइटक्लोक की फ़ौज।
जब तक कोई कुछ न कहे बोलना मत,
और हर सवाल का जितनी ईमानदारी से हो सके, जवाब देना।
सफ़ेद मीनार या आइज़ सेडाई का कोई ज़िक्र न करना।
मैं एक तबाह हुए नगर की अबला हूँ। तुम मेरी देखरेख में हो।
नमस्कार।
ज़रा अपने-अपने घोड़ों से उतर जाइए।
-व्हाइटब्रिज की ओर जा रही हैं? -हाँ, जनाब।
शहर में मेरी एक बहन है जो उम्मीद है कि हमें आसरा देगी।
सफ़र करने के लिए ख़तरनाक समय है।
दक्षिण में युद्ध छिड़ा है,
आइज़ सेडाई की सेना सफ़ेद मीनार से निकल चुकी है।
हमें युद्ध और चुड़ैलों से कोई सरोकार नहीं।
हमें आज रात बसेरा करने के लिए कोई सुरक्षित स्थान चाहिए,
अंधेरा होने से पहले।
बेहतर होगा कि अपने रास्ते जाओ।
माफ़ करना।
अगर आपका थोड़ा और समय मिल जाए,
तो आज हमारे साथ एक प्रश्नकर्ता है।
यह विस्तार में, पर संक्षेप में जानकारी पूछेगा।
जो भी हमारी सरज़मीन से गुज़रते हैं
उनसे ढंग से... पूछताछ होनी चाहिए।
यह आपकी सरज़मीन नहीं है।
स्वर्गीय ज्योति की संतानों का हर उस जगह पर हक़ है जहाँ रोशनी में मनुष्य रहते हैं।
-क्या बताया था, कहाँ से हो? -मैंने नहीं बताया था।
पर मैं सीमांत प्रदेश से हूँ।
जहाँ मर्द अपने हाथ अपने तक रखते हैं, ताकि कहीं वे काट न दिए जाएँ।
घोड़ों की तलाशी लो।
ऐसी ख़बर है कि सफ़ेद मीनार ने आठ बहनों को दक्षिण में
लोगेन की सेना से निपटने के लिए भेजा है।
वे ख़ुद को दूसरों के मसलों में दखल देने से नहीं रोक पातीं,
और वे दूसरे लोग अक्सर मारे जाते हैं।
मैं... माफ़ कीजिए, जनाब। मुझे चोट लगी है।
बहुत दर्द...
-घाव ठीक से भर नहीं रहा है। -तुम्हें क्या हुआ?
आपको बताऊँगी तो आप यकीन नहीं करेंगे।
वह एक राक्षस था, जनाब।
जंगली सूअर जैसे मुँह वाला आठ फुट लंबा राक्षस।
हम जिस गाँव में थे उस पर उनके एक झुंड ने धावा बोल दिया।
यह सीमांत प्रदेशों में हुआ था?
नहीं, जनाब। यहाँ से पश्चिम की ओर, धुँध पर्वतों के पास।
आपका घाव देख सकता हूँ, मोहतरमा?
इतनी दूर दक्षिण में ट्रॉलक?
शैतान की नज़र वाकई हम पर है।
जिस नगर से आई हैं उसका क्या नाम बताया था?
टैरन फ़ेरी।
वहाँ कई लोग घायल हुए थे।
शायद आप उनकी मदद कर सकें।
हम ज्योति की संतानें आइज़ सेडाई से जितना हो सके, दूर रहते हैं।
व्हाइटब्रिज पहुँचने पर एक को ढूँढ़ लेना।
उन औरतों में से एक ही इस घाव को ठीक कर सकती है।
-स्वर्गीय ज्योति साथ रहे। -सब ठीक है, जनाब।
स्वर्गीय ज्योति हमेशा साथ रहती है। उसे किसी निर्देश की ज़रूरत नहीं।
अगर फिर मुलाकात हुई, तो आप सबके चेहरे नहीं भूलूँगा।
जनाब, मैं प्रश्नकर्ताओं के एक दल को दक्षिण ले जाऊँगा।
उस औरत ने कहा कि ट्रॉलक पश्चिम गए।
आप लोग युद्ध के लिए बने हैं। हम प्रश्नकर्ताओं का उद्देश्य अलग होता है।
आगे बढ़ो, सैनिको।
उसे बाहर लाओ.
आपने कहा था कि तीन शपथ को तोड़ नहीं सकतीं।
बिल्कुल सही।
-आज तो तोड़ दी। -अच्छा?
आपने उस व्हाइटक्लोक से झूठ बोला। आप वह घाव ठीक कर सकती हैं।
हम केवल दूसरों को ठीक कर सकती हैं, ख़ुद को नहीं। तभी साथ सफ़र करती हैं।
और व्हाइटब्रिज में आपकी कोई बहन है?
सभी आइज़ सेडाई मेरी बहनें हैं।
हम हमेशा सच बोलती हैं।
यह बस शायद वह सच न हो जो तुम सुन रही हो।
तो, ध्यान से सुनना।
हम चलते हैं अपने पिताओं के नक्शे कदमों पर
उस राह पर जो बनाई हमारी माँओं ने
सींचा उन्होंने इस भूमि को अपने लहू से
बहुत समय पहले
गाओ
गाओ मनेथरन की गाथा
बहाओ आँसू
बहाओ आँसू एमन के बहे लहू के लिए
रोओ
रोओ मनेथरन के लिए
बहुत समय पहले
मनेथरन को याद करना अच्छी बात है।
यह बस एक गाना है।
मुझे तो यह भी नहीं पता कि मनेथरन क्या है।
प्राचीन भाषा में, मनेथरन का मतलब था "पर्वतों का घर।"
यह उस जगह का नाम हुआ करता था जिसे तुम लोग टू रिवर्स बुलाते हो।
ट्रॉलक युद्ध के दौरान,
मनेथरन की सेना छोटी, अपितु शक्तिशाली थी।
शैतान के हलक का काँटा।
तो उसने उसके विनाश के लिए पूरी फ़ौज भेज दी।
पर जब वह विशाल फ़ौज आई,
तो पर्वतों के घर के स्त्री और पुरुष उसके सामने डटकर खड़े थे,
उनके पीछे नदी का सबसे छिछला मोड़, लड़ने के लिए तैयार।
उनके राजा, एमन ने, गाने की ही तरह
अपने उन पड़ोसी राज्यों को ख़बर भेजी जिसके लिए पहले लड़े थे,
और उनसे सहायता का वादा किया गया, अगर वे तीन दिन तक डटे रहे।
और किसी तरह वे डटे रहे।
उस राक्षसी सेना के सामने, वे एक घंटे तक डटे रहे,
फिर दो घंटों तक, फिर तीन घंटों तक।
वे तीन दिनों तक लड़ते रहे,
और हालाँकि वह जगह कसाई का मैदान बन गई थी,
कोई ट्रॉलक नदी पार नहीं कर पाया।
पर तीसरी रात को, कोई मदद नहीं आई।
तो वे अकेले लड़ते रहे।
छह दिनों तक। नौ दिनों तक।
और दसवें दिन, वे जान गए।
वे जान गए कि मदद नहीं आने वाली।
शहर से, रानी एल्ड्रीन ने अपनी जनता को इकट्ठा किया
ताकि बच्चों को ले जाकर पहाड़ों में शरण लें।
पर उनमें से कई सुरक्षित जगह के बजाय
अपने राज्य के लिए लड़ने वाली सेना से जाकर जुड़ गए।
जब तक सारी ज़मीन लहूलुहान नहीं हो गई उसका एक क़तरा भी दुश्मन के हाथ न लगा।
लेकिन तेरहवें दिन,
मनेथरन की सेना... नष्ट हो गई।
रानी एल्ड्रीन ने अपने पति को मरते हुए महसूस किया।
शोक में डूबी हुई, वह आगे बढ़ी
और ट्रॉलक सेना पर एकल शक्ति का वार कर दिया।
आग का एक तूफ़ान पूरे देश में फैल गया।
शैतान की फ़ौज जानवरों की तरह भागी।
पर वे तेज़ भाग नहीं पाए, क्योंकि आग की लपटों ने उन्हें निगल डाला।
पर एल्ड्रीन ने एकल शक्ति को इतना संचालित किया था
जो आज तक किसी औरत ने करने की उम्मीद नहीं की थी।
और उसने उसे अंदर से बाहर तक जला दिया।
पर पहाड़ों में छिपे हुए बच्चे और उनके संरक्षक बच गए थे।
उनके खेत, गाँव या उनके महान शहर का कोई हिस्सा नहीं बचा था।
लेकिन वे लौटकर आए।
और उस सरज़मीन पर फिर से बसे जो उनकी थी।
तभी गीत में कहा जाता है, "आँसू बहाओ।
आँसू बहाओ। मनेथरन के लिए आँसू बहाओ। जो सदा के लिए खो गया उसके लिए आँसू बहाओ।"
तुम्हारी रगों में पूर्वजों का ख़ून है।
यह याद रखना।
आने वाले दिनों में उसकी ज़रूरत पड़ेगी।
हम यहाँ आज रात रुक सकते हैं। मैंने कई दिनों से ट्रॉलक नहीं देखे।
शायद शाह्डार लोगॉथ के करीब होने की वजह से।
क्या इसका कोई तुक है?
सायों के शहर में बहुत ख़तरा है।
-हम वहाँ नहीं जा सकते। -वह व्हाइटक्लोक।
तुम्हें लगता है कि उसने दूसरों को मारा?
तुमने मेरी बहनों की अंगूठियाँ नहीं देखीं?
अब तक सात को खो चुके हैं।
केवल वह ही नहीं है जो आज ऐसे चेहरे से मिला जो उसे याद रहेगा।
आराम करो। कल, हम किसी बहन को ढूँढ़ेंगे ताकि वह तुम्हें ठीक कर सके।
-उस बारे में बात करना चाहते हो? -किस बारे में?
-चलो भी, रैंड। -तुम्हें क्या चाहिए?
तुम चाहती हो कि सब पहले जैसा हो जाए?
-नहीं, मैं... -वह मुमकिन नहीं। तुम फ़ैसला ले चुकी हो।
तुम समझते हो, है न?
मैं नाइनीव की चेली नहीं बन सकती क्योंकि वह मर चुकी है, और लेयला भी।
और हम न जाने कहाँ हैं, उन्हें मारने वाले
राक्षस हमारा पीछा कर रहे हैं
और तुम मुझे देख भी नहीं रहे।
और मैं इतना चाहती हूँ कि तुम मुझे देखो।
और मुझसे नफ़रत न करो।
मुझे उससे ज़्यादा कुछ नहीं चाहिए।
तुमसे कभी नफ़रत नहीं कर सकता।
यह ठीक तो हो जाएँगी?
इसे नींद की ज़रूरत है।
तुम सभी को है।
हमें जाना होगा! उठो। जल्दी करो। उन्होंने हमें ढूँढ़ लिया।
तुम्हें उठना होगा, म्वारेन।
इसे गोद में लो। यह उठ नहीं सकती। इसे यहाँ से ले जाना होगा।
-चलो! -कहाँ?
पूरब की ओर। शाह्डार लोगॉथ के ध्वस्त शहर की ओर। चलो! अभी!
-शांत हो जाओ। -क्या हो रहा है?
-शांत हो जाओ। -पता नहीं। यह एकदम से रुक गई।
-शांत। -बेला, चलो भी।
वह क्या है?
रुको, देखो। ट्रॉलक। वे वहाँ ऐसे क्यों खड़े हैं?
चलो। ट्रॉलक हमारे पीछे अंदर नहीं आएँगे।
सुनो।
न कोई चिड़िया है।
न कोई कीड़े-मकौड़े।
यहाँ कुछ भी नहीं है।
इनकी साँस उखड़ रही है।
हम यहाँ रहेंगे।
इसे गर्म रखना होगा।
म्वारेन।
शाह्डार लोगॉथ। प्राचीन भाषा लगती है।
इसका मतलब है "साये इंतज़ार कर रहे हैं।"
पर एक समय पर इसका नाम एरिडॉल था।
ट्रॉलक युद्ध के दौरान, यह दुनिया का
सबसे धनी और शक्तिशाली शहर था।
जब दुनिया को उनकी ज़रूरत पड़ी, तो बिना फाटक वाली दीवार बनाई,
ख़ुद को उसके अंदर बंद किया और दूसरे राज्यों के लोगों को जलकर मरने दिया।
इसी शहर के लोगों ने मनेथरन को सहायता का वादा किया था,
और इन्हीं लोगों ने उन्हें मरने दिया।
जब ट्रॉलक युद्ध समाप्त हुए, तो बचे हुए लोग यहाँ खाने और आश्रय की तलाश में आए।
जब दस्तक दी, तो किसी ने जवाब नहीं दिया।
जब वे आख़िरकार दीवार तोड़कर आए, तो अंदर कोई नहीं था।
कहा जाता है कि शहर के हृदय से शैतानी शक्ति उपजी
और यहाँ रहने वाले हर इंसान और हर चीज़ को निगल गई।
तब से, यह शहर खाली है।
इन दीवारों के पार ट्रॉलक भी कदम नहीं रखते।
दो बातें कहना चाहूँगा।
पहली बात, तुमने शायद आज तक इतनी बात नहीं की होगी।
और दूसरी बात, तुम हमें यहाँ क्यों लेकर आए हो?
कुछ भी मत छूना।
केवल वही खाना जो तुम साथ लाए हो।
यह तुम रखो।
लेयला ने बनाया था।
वह हमेशा कहती थी कि वह अस्त्र नहीं बनाती, औज़ार बनाती है।
मैंने शायद इसे हज़ारों बार सेब काटने या लकड़ी तराशने के लिए इस्तेमाल किया होगा,
इससे पहले कि बचाव करने की नौबत आए।
लेकिन इसे साफ़ रखा और इसकी धार तेज़ रखी,
ताकि अगर कभी ज़रूरत पड़ी,
तो यह तैयार होगा।
फिर भी, यह एक औज़ार है।
मेरी जान बचाने के लिए
या किसी ऐसे की जिसे मैं चाहता हूँ।
और शायद उसे लगा था कि वह तुम हो।
चूँकि उसे ऐसा लगता था कि अगर तुम कभी मुसीबत में पड़ोगे,
तो वह मेरी ही ग़लती के कारण होगा।
हालाँकि अगर मैं सच कहूँ तो,
मुझे नहीं लगता कि कोई भी मुझे इसके लिए ज़िम्मेदार ठहरा सकता है।
शुक्रिया।
बच्चियों को कुछ नहीं होगा।
मेरे मम्मी-पापा तुम्हारे घर पर सबको देखने गए होंगे।
रैंड और एग्वेन के भी।
जानता हूँ।
वह क्या है?
सब ठीक है। मैं यहाँ हूँ।
हम कहाँ हैं?
तुमने हम सबकी मौत पक्की कर दी।
यह क्या बला है?
चलो यहाँ से निकलते हैं।
जाओ! मैं तुम्हें ढूँढ़ लूँगी।
आओ, रैंड। चलो!
चलो!
वहाँ!
-किस तरफ़? -मुझे नहीं पता।
यहाँ। चलो!
बाएँ!
-ऊपर चढ़ाओ। -मुझे क्यों नहीं चढ़ाते?
चलो भी।
हाँ।
जल्दी करो।
जल्दी करो!
रैंड! रैंड, खोलो! इसी वक़्त!
रैंड!
इसी वक़्त!
आओ।
तुम तैयार हो?
-चलो। -रुको। उनके बिना नहीं जा सकते।
बिल्कुल जा सकते हैं।
-रैंड! -मैट!
रैंड!
मैट!
इसी वक़्त मुझे उनके पास नहीं ले गए, तो तुम्हारी गर्दन धड़ से अलग कर दूँगी।
संवाद अनुवादक श्रुति शुक्ला
रचनात्मक पर्यवेक्षक अशोक बक्षी